Сургуулийн захирлын зөвлөлийн 20 ... оны ... дугаар

сарын ...-ны өдрийн хурлаар хэлэлцэж шинэчлэн батлав

**СУРАЛЦАГЧИЙН ШИЛЖИЛТ ХӨДӨЛГӨӨНИЙ ЖУРАМ**

**Нэг. Нийтлэг үндэслэл**

1. Сургуулийн суралцагчид чөлөө олгох, бусад сургуулиас суралцагч шилжин ирж суралцах, мөн бусад сургуулиудад суралцагчдыг шилжүүлэн суралцуулах, суралцагчийг сургуулиас чөлөөлөх зэрэг үйл ажиллагааг энэхүү журмаар зохицуулна.

**Хоёр. Суралцагчидад чөлөө олгох**

* 1. Сургуулийн суралцагч дараах хүндэтгэх шалтгаанаар цаашид үргэлжлүүлэн суралцах боломжгүй болсон тохиолдолд хичээлийн нэг жил хvртэл хугацаагаар чөлөө авч болно. Үүнд:
* Ар гэрийн гачигдал гарах,
* Удаан хугацаагаар өвчлөх,
* Хvvхэд төрvvлэх
* Гадаад, дотоодын урт хугацааны сургалтанд хамрагдах
* Сургалтын програмыг  30%-г хангаагүй
* Бусад
	1. Чөлөө авахыг хvссэн суралцагч өргөдлөө **маягтын дагуу** гаргаж анги удирдсан багшид танилцуулан баталгаажуулан холбогдох баримтыг хавсаргаж, сургалтын албаны менежерт хүсэлт гаргана.
	2. Тухайн суралцагчийн чөлөө хvссэн vндэслэлийг бодитой гэж vзсэн тохиолдолд сургуулийн захирлын тушаал гарч чөлөө олгогдоно.
	3. Захирлын тушаалд суралцагчид чөлөө олгогдсон хичээлийн жил, улирал, сар, өдөр төдийгүй тухайн оюутны чөлөөнөөс эргэн ирж үргэлжлүүлэн суралцах хичээлийн жил, улирлыг нь тодорхой  зааж өгнө.
	4. Суралцагч суралцах хугацааны турш нийт 3 хүртэл жилийн чөлөө авч болно. гэхдээ чөлөөг сунгах хүсэлт гаргасан тохиолдолд чөлөөг сунгана.
	5. Чөлөөнөөс эргэж ирсэн суралцагч хичээлдээ суух хүсэлтээ сургалтын албаны менежерт гаргаж, захирлын тушаал гарна.
	6. Сургалтын төлөвлөгөө, хичээлvvдийн хөтөлбөрийн агуулгад онцгой өөрчлөлт гараагvй, анги дvvргэлтийн хувьд боломжтой бол оюутан чөлөө авсан хугацаанаасаа vргэлжлvvлэн суралцаж болно.

**Гурав. Суралцагчийг сургуулиас чөлөөлөх буюу хасах**

* 1. Сургуулийн захиргаанаас дараах тохиолдолд суралцагчтай байгуулсан “Суралцагчийн гэрээ”-г цуцалж, сургуулиас чөлөөлөх ба хасна.

Yvнд:

* Политехник коллежийн  дvрэм,  дотоод журмыг ноцтой зөрчсөн;
* Сургалтын төлбөрөө тогтоосон хугацаанд төлөөгvй;
* Чөлөө аваад хугацаандаа эргэж ирээгvй;
* Албан ёсоор чөлөө авалгvйгээр нэг улиралд 40 цагийн хичээл тасалсан тохиолдолд багш нарын хурлаар орж, сануулга авсан суралцагч дахин 16 цаг тасалсан  ба түүнээс дээш хугацаанд хүндэтгэх шалтгаангүйгээр хичээл орхисон.
* Шvvхээр гэм буруутай нь тогтоогдож   ял эдлэх болсон;
* Оюутан өөрийн санаачлагаар сургуулиас гарах, шилжихийг хvссэн;
* Сурлагаар тэнцээгvй; /Техникчийн ангийн оюутан 2 улирал дараалан голч дүн 0.7-оос доош бол анхан шатны сурагч нэг улиралд 5-ээс дээш хичээл дээр F үнэлгээтэй суралцсан бол/
* Хvндрvvлж vзэхvйц ёс зvйн болон шударга бус, хууран мэхлэх vйлдэл гаргасан.
* Суралцагчийн гэрээ зөрчсөн
* Бусад хvндэтгэх бус шалтгаан, vйлдлээр.

**Дөрөв. Бусад сургуулиас оюутан шилжvvлэн суралцуулах**

* 1. Политехник коллежид зөвхөн дараах шаардлагыг хангасан нөхцөлд суралцагч өргөдлөө гаргаж, өөр сургуулиас шилжин ирж суралцах боломжтой.
		1. Тус сургуулийн тухайн хөтөлбөрт оюутан нэмж суралцуулах орон тооны боломжтой  байгаа;.
		2. Өмнө нь суралцаж байсан сургуульд элссэн тухай захирлын тушаалын хуулбар;
		3. Тухайн сургуульд элссэн БСШУЯ-ны томилолт /эх хувь/;
		4. Өмнө нь суралцаж байсан сургуулийн бланк дээр суралцсан хугацаандаа  судалсан хичээлvvдийн дvн, кредит цагийг хичээл нэг бvрээр жагсааж, сургалтын албаны дарга нь гарын vсэг зурж баталгаажуулсан байх;
		5. Гэрээ захиалгаар шилжин ирж байгаа суралцагч тус сургуулийн "Гэрээ захиалгаар сургах журмын дагуу материал бүрдүүлэх
		6. Дээрх материалуудыг хавсаргасан хувийн өргөдлөө гаргасан байна.
	2. Энэхvv журмын 4.1-р заалтад тусгагдсан шаардлагуудыг хангасан, өргөдлөө өгсөн суралцагчийн асуудлыг сургалтын алба хүлээн авч шийдвэрлэн сургуулийн захирлын тушаал гаргуулна.